**Številka: 622-0002/2010**

**Datum: 12. 06. 2020**

**OBČINSKI SVET OBČINE RAVNE NA KOROŠKEM**

**ZADEVA: NOVELACIJA DIIP ZA OBNOVO SKEDNJA NA ZAŠČITENEM OBMOČJU SPOMINSKEGA MUZEJA PREŽIHOVA BAJTA**

**STOPNJA POSTOPKA:** Predlog za obravnavo in sprejem na občinskem svetu.

**PRAVNE PODLAGE:** Uredba o enotni metodologiji za pripravo in obravnavo investicijske dokumentacije na področju javnih financ (Ur.l. RS, št. 60/06, 54/10 in 27/16), Statut Občine Ravne na Koroškem (Uradno glasilo slovenskih občin, št. 16/2016).

**NAMEN:** Sprejem DIIP – zagotovitev pogojev za prijavo na javni razpis

**PREDLAGATELJ:** Župan Občine Ravne na Koroškem, dr. Tomaž Rožen

**POROČEVALEC:** mag. Vlasta Kupljen

**UTEMELJITEV:**

1. **ocena stanja:**

Memorialni in etnološki spomenik pisatelju Prežihovemu Vorancu predstavlja danes lesena vrhkletna hiša s čopasto šitlasto streho, odprta kot muzej leta 1979. Nasproti hiše stoji skedenj s hlevom, ki bi ga želeli obnoviti in v njem urediti stalno muzejsko zbirko o življenju in delu koroškega kmeta.

Občina Ravne na Koroškem je v letu 2008 izvedla investicijo v ureditev Prežihove bajte: zamenjava skodlaste strehe in namestitev strelovoda, ureditev kleti in vhoda v klet z dvorišča, ureditev okolice in nove dovozne poti do Prežihove bajte, ureditev ograje okrog Batičevega spomenika. Izdelan je bil načrt obnove gospodarskega poslopja ob Prežihovi bajti in načrt postavitve muzejske zbirke o življenju in delu koroškega kmeta, s predstavitvijo Prežihove družine v prenovljenem skednju. Prežihova bajta, s pripadajočim funkcionalnim zemljiščem, je last Občine Ravne na Koroškem in v upravljanju Koroškega pokrajinskega muzeja.

Dokument identifikacije investicijskega projekta za obnovo skednja na zaščitenem območju spominskega muzeja Prežihova bajta je bil sprejet leta 2010.

1. **razlogi za sprejem:**

Občina želi zaradi načrtovane širitve muzejske ponudbe memorialnega muzeja obnoviti skedenj pri Prežihovi bajti, ki bi ga namenili za postavitev nove muzejske zbirke o kmečkem življenju na Koroškem. Za namen pridobitve sredstev se nameravamo prijaviti na javni poziv Ministrstva za kulturo za sofinanciranje vlaganj v javno kulturno infrastrukturo lokalnih skupnosti in zato je potrebno DIIP novelirati z novimi podatki.

1. **cilji, načela in predlogi rešitev:**

**Cilji** investicije so opredeljeni po naslednjih vsebinskih sklopih:

- povečanje muzejske ponudbe in števila obiskovalcev,

- obnova objekta in ureditev okolice,

- aktiviranje makro lokacije,

- vključitev Prežihove bajte med spomenike nacionalnega pomena in ustvarjanje mednarodnega pomena.

**Načela**, ki smo jih zasledovali pri predlogu rešitve:

* gospodarnost ravnanja s stvarnim premoženjem,
* zagotavljanje javne kulturne infrastrukture,
* širitev kulturne ponudbe.

**Predlogi rešitev:**

Predlagamo obnovo gospodarskega poslopja – skednja na osnovi izdelane projektne dokumentacije. Obnovljene prostore bomo na osnovi sprejetega dokumenta identifikacije investicijskega projekta namenili muzejski rabi, za širitev muzejske ponudbe na lokaciji Prežihove bajte. Investicijo bi izvedli v letu 2020 (izvedba obnovitvenih del).

1. **primerljive rešitve v drugih občinah:**

Občine, ki izpolnjujejo pogoje za prijavo na javni poziv ministrstva, pripravljajo dokumentacijo za prijavo. Sredstva v višini 1.000.000 EUR so na voljo do porabe po vrstnem redu prejetih vlog.

**OCENA FINANČNIH POSLEDIC:**

Sredstva za obnovo skednja bomo zagotovili z rebalansom proračuna Občine Ravne na Koroškem v letu 2020. Skupna vrednost investicije je ocenjena na **335.141,68 EUR**, od tega bi v primeru uspešne prijave na javni razpis Ministrstva za kulturo po zaključku investicije prejeli sredstva v višini **199.786,40 EUR.** Neto bremenitev Občine Ravne na Koroškem znaša **135.355,28 EUR** ali 40,39 % celotne vrednosti investicije.

**PRISTOJNA DELOVNA TELESA:** Odbor za vzgojo, izobraževanje, kulturo in šport,

 Odbor za proračun in finance.

PREDLOG SKLEPA ZA ODBOR ZA VZGOJO, IZOBRAŽEVANJE, KULTURO IN ŠPORT:

Odbor za vzgojo, izobraževanje, kulturo in šport se je seznanil z Dokumentom identifikacije investicijskega projekta Obnova skednja na zaščitenem območju spominskega muzeja Prežihova bajta in predlaga občinskemu svetu, da ga sprejme in investicijo uvrsti v Načrt razvojnih programov Občine Ravne na Koroškem.

PREDLOG SKLEPA ZA ODBOR ZA PRORAČUN IN FINANCE:

Odbor za proračun in finance se je seznanil z Dokumentom identifikacije investicijskega projekta Obnova skednja na zaščitenem območju spominskega muzeja Prežihova bajta in predlaga občinskemu svetu, da ga sprejme in investicijo uvrsti v Načrt razvojnih programov Občine Ravne na Koroškem.

**PREDLOG SKLEPOV ZA OBČINSKI SVET:**

**Sklep 1: Občinski svet Občine Ravne na Koroškem potrjuje Dokument identifikacije investicijskega projekta Obnova skednja na zaščitenem območju spominskega muzeja Prežihova bajta. Investicija v obnovo skednja se uvrsti v Načrt razvojnih programov Občine Ravne na Koroškem.**

**Sklep 2: Občinski svet Občine Ravne na Koroškem pooblašča župana za potrditev morebitnih kasnejših popravkov v tekstu dokumenta, ki bi jih narekovala vloga za sofinanciranje projekta.**

Pripravila: mag. Vlasta Kupljen

 **Župan**

 **Občine Ravne na Koroškem**

 **dr. Tomaž Rožen**

***Priloga:*** *Dokument identifikacije investicijskega projekta Obnova skednja na zaščitenem območju spominskega muzeja Prežihova bajta*